फोटो: अहमदाबाद होटल के बाहर पत्रकारों से बात करते हुए कीर्ति आजाद
अहमदाबाद। भाजपा से निलंबित किए गए दरभंगा से लोकसभा सांसद कीर्ति आजाद बुधवार को अहमदाबाद में थे। यहीं उन्हें पार्टी द्वारा निलंबित किए जाने की सूचना मिली। कारण बताओ नोटिस के बिना निलंबित करने के कदम पर सवाल उठाते हुए भाजपा सांसद ने इस कार्रवाई की तुलना पार्टी में खत्म हो रहे लोकतंत्र से की और पूछा कि ‘क्या पार्टी आईएसआईएस बन गई है।’ अगली रणनीति के सवाल पर सिर्फ इतना कहा कि ‘मजा देख लो आगे-आगे क्या होता है।’ उनसे
बातचीत के प्रमुख अंश:
- आपको निलंबित किया गया है, इस पर आप क्या कहेंगे?
- मोदीजी की धरती पर आया और अमितजी का मैसेज मिला कि पार्टी से सस्पेंड हो गया हूं।
- अहमदाबाद आने का कारण ?
- व्यक्तिगत काम से आया हूं। दरभंगा में मैं जो काम करना चाहता हूं उसके सिलसिले में यहां कुछ लोगों से मिलना है। गुरुवार सुबह निकल जाऊंगा।
- निलंबन के बाद आपकी पहली प्रतिक्रिया क्या थी ?
- पहले तो मैं मुझे ये जान कर बहुत आघात पहुंचा लेकिन धीरे-धीरे विचार करने पर लगा कि ये तो मानो मजाक बन गया है।
- अब क्या योजना है ?
- गुरुवार को दिल्ली जाऊंगा। पार्टी के वरिष्ठों से मिलूंगा। मार्गदर्शक मंडल का संपर्क करूंगा। आडवाणी, जोशी, यशवंत सिन्हा व शांता कुमार सभी से मिलूंगा। अब तो मजे देखिए, आगे-आगे क्या होता है।
- आपको क्यों निलंबित किया गया?
- देखिए, मैं नरेन्द्र मोदी का बहुत बड़ा प्रशंसक हूं। मैं भ्रष्टाचार के खिलाफ लड़ रहा हूं। मेरे खिलाफ झूठे आरोप लगाए जा रहे हैं कि मैं कांग्रेस व ‘आप’ से मिला हूं। मैं तो ये मुद्दा 10 साल से उठा रहा हूं और मुझ पर ऐसे आरोप लग रहे हैं। मुझे विश्वास है कि एक व्यक्ति के विद्वेष के चलते ये हो रहा है।
- इसके पीछे किसका हाथ हो सकता है ?
- यह तो अमित शाहजी ही कह सकते हैं। मुझे शो-कॉज नोटिस भी नहीं दी गई। ये तंत्र कैसा हो गया है, भाई। ये भाजपा लोकतंत्र से बदल कर भाजपा आईएसआईएस बन गई है क्या ?
- डीडीसीए मसले में अरुण जेटली पर सीधी अंगुली उठाने का परिणाम तो नहीं भोगना पड़ा आपको ?
- डीडीसीए में भ्रष्टाचार ये पार्टी का मामला कैसे माना जाए? यदि ये पार्टी का मामला है तो बीसीसीआई एवं आईपीएल के मसले भी पार्टी के मुद्दे बनने चाहिए न? आईपीएल गर्वनिंग काउंसिल में हमारी पार्टी के नेता सदस्य थे जब टीम साउथ अफ्रीका गई। उन पर क्या कार्रवाई की गई? मैं ने अभी तक किसी का नाम नहीं लिया है। मैंने नहीं कहा कि अमुक व्यक्ति को निलंबित कीजिए अथवा बाहर का रास्ता दिखा दीजिए। मैंने यह भी नहीं कहा है कि अरुण जेटली चोर हैं। दस साल से जिसके सिर पर आरोप मढ़े जा रहे हैं जब वह सच्चाई की बात करता है तो वह पार्टी से बाहर फिक जाता है। उसे एंटी पार्टी कहा जाता है।
hin_Deva hin_Deva mag_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva